tomron87/hebrew-wikipedia-sentences-corpus huggingface dataset:
נולד בשם ג'ייק אוסטין סימנסקי, נולד ב-3 בדצמבר 1994 בניו יורק סיטי, לג'יני רודריגז טורנזו וג'ו סימנסקי.
האות האמצעית בשמו - ט.
לקוחה משם הנעורים של אימו; טורנזו.
אימו נולדה בארגנטינה במקור להורים ממוצא פוארטו ריקני וספרדי, ואילו אביו ממוצא פולני, אירי ואנגלי.
לאוסטין אחות קטנה בשם אווה.
אוסטין החל את הקריירה שלו בשנת 2002 בגיל 7, כאשר הופיע בפרסומות שונות.
בשנת 2003 הופיע כ"ילד 1698" בתוכנית לייט שואו עם דייוויד לטרמן.
הוא זכה לפרסום ראשון בשנת 2004, כאשר קיבל את תפקיד דיבוב בן דודה ההרפתקני של דורה, דייגו, בסדרת האנימציה מבית ערוץ ניקלודיאון, "מגלים עם דורה".
אוסטין המשיך לדבב את דייגו במשך שלוש עונות בסדרת הספין אוף "רוץ, דייגו, רוץ!", וכן בדיסקים שונים שהופקו לצד הסדרות.
במשך תקופת דיבוב דייגו, אוסטין המשיך לתרום את קולו למספר פרויקטי אנימציה אחרים, כגון "גיבור על נמלים", "גיבור של כולם" ועוד.
בשנת 2006 נבחר אוסטין לגלם את אנג'ל מסיאס, התפקיד הראשי בסרט הקולנוע "משחק מושלם", המבוסס על סיפור אמיתי.
הסרט לא שודר בארצות הברית אלא רק 3 שנים לאחר סיום הפקתו, עקב בעיות פיננסיות.
בשנת 2007 נבחר לגלם את כריס בסרט "ג'וני קפהאלה: חוזר לעניינים".
מאוחר יותר באותה שנה, נבחר אוסטין לגלם את דמותו של מקס רוסו, הצעיר מבין שלושת הילדים בסדרת הפנטזיה לילדים ונוער "המכשפים מווייברלי פלייס" מבית ערוץ דיסני, לצד סלינה גומז ודייוויד הנרי.
הסדרה עלתה לשידור באוקטובר 2007 וזכתה בפרס אמי בקטגוריית סדרת ילדים ונוער בשנת 2009.
בשנת 2009 לוהק אוסטין לתפקיד ראשי בסרט "בית מלון לכלבים".
הוא נבחר לגלם את ברוס, יתום המחביא כלבים בבית מלון נטוש.
מאוחר יותר באותה שנה, עלה "משחק מושלם" לשידור בפעם הראשונה בפסטיבל הסרטים הבינלאומי בגואדלחרה.
בקיץ של אותה שנה, הופיע אוסטין כמקס רוסו בפרק קרוסאובר של המכשפים - "המכשפים על הסיפון עם האנה מונטנה", וכן בסרט זוכה פרס אמי, "המכשפים מוויברלי פלייס: הסרט", סרט של ערוץ דיסני המבוסס על הסדרה.
באביב של שנת 2010, לאחר כמעט ארבע שנים, ולאחר דחיות חוזרות ונשנות, שודר הסרט "משחק מושלם" לראשונה בארצות הברית.
בסתיו של אותה שנה, נבחר אוסטין לאחד מ-25 הכוכבים המבריקים ביותר מתחת לגיל 25 ממוצא ספרדי במהדורת אוקטובר 2010 של העיתון "Latina Magazine".
בשנים 2013-2014 שיחק אוסטין בסדרה בשם "משפחת פוסטר" בתור שחקן ראשי, (בתור הייסוס) שם שיחק לצד השחקניות טרי פולו ומאיה מיטשל למשך 2 עונות.
בשנת 2016 השתתף בתוכנית המציאות האמריקאית "רוקדים עם כוכבים", בעונתה ה-23 שם היה למודח הראשון, בעוד הזוכה הייתה לורי הרננדז.
אוסטין מחלק את מגוריו בין לוס אנג'לס וניו יורק.
יש לו שני כלבים, בוגי ובג'ו.
משפחתו מחזיקה במסעדה היסטורית בשם "פונדק קלארקסוויל".
המסעדה, שנמצאת במערב ניאק, ניו יורק, נפתחה במקור בשנת 1840 כבית מלון.
אוסטין מקדיש זמן למטרות צדקה שונות, כולל הקרן Make A Wish המעניקה משאלות לילדים הסובלים ממצבים רפואיים מסכני חיים, קרן Starlight לילדים, המוקדשת לשיפור איכות החיים לילדים עם מצבים רפואיים כרוניים ומסכני חיים, ומיזם כוח הנוער של וראייטי, המשתפת פעולה עם כוכבים צעירים כדי לעזור לגייס כסף למטרות שונות.
שנהסרטתפקידהערות2006גיבור על נמליםניקידיבובגיבור של כולםיאנקי אירווין2009בית מלון לכלביםברוס2010המשחק המושלםאנחל מסיאס2011ריופרננדודיבובסילבסטר בניו יורקסת' אנדרסון2013קומבהקומבהדיבוב2014ריו 2פרננדוTom Sawyer & Huckleberry Finnהאקלברי פיןGrantham & Roseגרנתאם פורטנוי2016ליגת הצדק נגד הטיטאנים הצעיריםהחיפושית הכחולה / ג'יימי רייסדיבוב2017הטיטאנים הצעירים: חוזה יהודהאמוג'י: הסרטאלכסThe Valleyכריס2020Adverse לארסTBADaft Stateג'ושBlack Fridayג'וPledge Tripג'וני
"ג'ייק" "צפרדע-השור" סווירבול היה פורץ דרך ותעשיין בתחום התעופה ונמנה בין מייסדי החברה גראמן איירקראפט אינג'ינירינג קורפוריישן.
סווירבול נולד ברובע יורקוויל שבמנהטן.
בהיותו ילד עברה משפחתו לגור בלונג איילנד.
את ילדותו העביר בכפר סאג הארבור וסיים שם את לימודיו בבית הספר.
הוא למד באוניברסיטת קורנל עד שנת 1917, בה התגייס לצבא ארצות הברית.
בשנת 1924 נפגשו סווירבול ולירוי גראמן לראשונה, במסגרת עבודתם המשותפת בחברה "לואנינג איירונאוטיקל אינג'ינירינג" שבעיר ניו יורק, אחת מיני חברות רבות בתחום תעשיית המטוסים שהוקמו לאחר מלחמת העולם הראשונה.
בעקבות השפל הגדול, נמכרה חברת לואנינג לחברת קיסטון איירקראפט ב-1929. המפעל נסגר והועבר ממנהטן לבריטול, פנסילבניה.
סווירבול היה חלק מקבוצת עובדים של חברת לואנינג, שהחליטו שלא לעבור יחד עם המפעל, אלא להישאר ולהקים מפעל משלהם.
החברה נקראה בשם "גראמן" על שם לירוי גראמן, שקנה את רוב מניות החברה (16,950$).
אחריו בסולם ניצב סווירבול שתרם 8,125$ לחברה (מתוכם 6,000$ לוותה אמו מעובדיה), ולאחר מכן ניצבו שלושה עובדי לואנינג לשעבר נוספים: ביל שנדלר, אדמונד ווארד פור וא.
תוך עבודה קשה של חמישתם הוקמה חברת גראמן ב-2 בינואר 1930.
גראמן וסווירבול היוו צוות יעיל וניהלו במשותף את החברה.
צורת ניהול כוח האדם והארגון של סווירבול התאימו והשלימו את כישורי התכנון והעיצוב של גראמן.
ויכוחיהם נפתרו תמיד בצורה מקצועית ולעולם לא התפתחו לריבים של ממש.
שניהם צלחו את השפל הגדול ואף גרמו לצמיחתה והתרחבותה של החברה בתחום הצבאי כמו גם בתחום האזרחי.
בתקופת מלחמת העולם השנייה החברה פרחה והתקדמה מאוד.
עיצובי המטוסים ומודלים רבים נמכרו גם לצבא בריטניה וצבא צרפת.
סווירבול וגראמן חזו את העתיד להתרחש לאחר סיום המלחמה, ובעקבות הורדה משמעותית בקצב הייצור (שהיה המהיר ביותר מכל שאר החברות באותה התקופה) נותרה חברת גראמן היחידה שהמשיכה להרוויח מבין חברות לייצור כלי טיס בשנת 1946, גם אם פחות מקודם.
1960 הייתה שנת שיא בעבודתו של סווירבול: חברת גראמן החלה להיפתח לתעשיית רכבי החלל וזכתה במכרז על תוכנית ג'מיני ותוכנית אפולו, שבמסגרתה הונחת האדם הראשון על הירח וחזר בשלום.
הוא מת ב-28 ביוני אותה שנה, בעקבות דלקת ריאות ולאחר שלקה באותה תקופה גם בסרטן המעי הגס.
בלווייתו לקחו חלק אלפים מעובדי החברה.
ספריית "סווירבול" באוניברסיטת אדלפי נושאת את שמו.
ויליאם ג'ייקוב ביוסי הוא שחקן אמריקאי, בנו של השחקן מועמד פרס האוסקר, גארי ביוסי.
התפרסם גם בשל כיכובו בסיטקום "שסטה מק´נאסטי" (אנ') (1999–2000) של רשת UPN.
ג'ייק ביוסי נולד ב-15 ביוני 1971 בלוס אנג'לס, קליפורניה וגדל רוב שנותיו במאליבו, הוא בנם של השחקנים ג'ודי הלקנברג וגארי ביוסי.
הוריו התגרשו כאשר היה בן 19; ויש לו שני אחים צעירים למחצה, אלקטרה (1993) ולוק (2010), ממערכות יחסים שונות של אביו.
בגיל שבע שיחק לראשונה לצד אביו בסרט "שעת מבחן", בו גם שיחק דסטין הופמן.
בשנת 1994 שיחק בדרמת הנעורים "לא דופק חשבון".
בשנת 1996 התפרסם ביוסי לראשונה בקומדיית האימה של פיטר ג'קסון "עיר הרשע" בתור הרוצח ג'וני צ'ארלס בארטלט.
בשנת 1997 שיחק בעיבוד הקולנועי "גברים בחלל" של פול ורהובן לרומן המלחמה הבדיוני "לוחמי החלל" בתפקיד חייל הקואליציה אייס לוי ובדרמה של רוברט זמקיס "קונטקט" בדמות הפנט הדתי ג'וזף .
בשנת 1999 כיכב בסדרת הקומדיה "שסטה מק'נאסטי" (שמה שונה לאחר מכן ל"שסטה").
בשנת 2001 כיכב ביוסי בקומדיה "אמריקן גאי" בתור הפלייבוי קייל ברנר שמתערב עם חבריו מי יתחתן אחרון.
בשנת 2002 שיחק את הרוצח הסדרתי הנמלט רוברט מיין במותחן האימה "זהות".
בשנת 2004 גילם את השוטר טרין בקומדיה "איפה אתם בחג?".
בשנת 2015 שיחק בסרט האימה העצמאי "Most Likely to Die".
בשנת 2012, לו ולחברתו אפריל האצ'ינסון נולדה בת, אוטום.
+שנהסרטתפקידהערות1978שעת מבחן (אנ')הנרי דארין1982Barbarosaילד1989Hider in the Houseטום סייקס המתבגר1993Shimmerריצ'רד אלוורסון1994לא דופק חשבון (אנ')מורו סטריטרThe Stoned Ageג'ימי מולדוןפי.
+שנהסדרהתפקידהערות1992ספק אכזרי (אנ')סטודנטמיני-סדרה1994Motorcycle Gangג'ייקסרט טלוויזיה של שואוטייםאגדות מעולם המסתוריןפרנקפרק: "Surprise Party"1999–2000שסטה מק´נאסטי (אנ')דניסתפקיד ראשי; 22 פרקים2002ג'רמיה (אנ')ג'ייק דוונפורטפרק: "The Bag"אזור הדמדומים (אנ')וינסנט הנסןפרק: "Chosen"2003Fastlane ג'וני אורגנופרק: "101"קארן סיסקו (אנ')פיטר דילארדפרק: "The One That Got Away2004מכושפותוורלוקפרק: "WitchStock"2005Sex, Love & Secretsריי פולי6 פרקיםCode Breakersסטראובסרט טלוויזיה של ESPNH.
ג'ייקוב אלן "ג'ייק" אייבל הוא שחקן וזמר אמריקאי.
התפרסם בסרטים "פרסי ג'קסון וגנב הברק", "אני מספר ארבע", "מבט מגן עדן" ו"פרסי ג'קסון וים המפלצות".
אייבל נולד בעיר קנטון שבאוהיו.
שיחק בהופעות הבכורה שלו בדרמת הנעורים "לשבור את הקרח" ובשלושה פרקים בסדרת הדרמה "על הסף".
ב-2009 שיחק אייבל לראשונה בהפקה גדולה, סרטו של פיטר ג'קסון "מבט מגן עדן" בתפקיד בריאן נלסון החבר של הנערה סוזי סלמון (סרשה רונן).
בשנת 2010 הופיע אייבל בשובר הקופות של כריס קולומבוס "פרסי ג'קסון וגנב הברק" בתפקיד לוק קסטלאן בנו של האל הרמס וחברו של פרסי ג'קסון (לוגאן לרמן).
ב-2011 שיחק בסרט הנעורים הבדיוני "אני מספר ארבע" בתור מארק ג'יימס, האקס הבריון של הצלמת שרה הארט (דיאנה אגרון).
בשנת 2018 שיחק בשלושה פרקים מתוך הסדרה "ג'ון הנבל" בדמותו של טריי.
ב-9 בנובמבר 2013 הבל התחתן עם הסופרת אלי ווד.
ב-29 במרץ 2013, השניים הוציאו את השיר הראשון שלהם, "Black Magic".
ב-15 ביוני 2019 הודיעו בני הזוג בחשבון האינסטגרם כי הם מצפים לילדם הראשון.
ב-22 בנובמבר 2019 הודיעו בני הזוג כי איבדו את בנם, אוון אלווין הבל, ב-7 בנובמבר 2019.
בפברואר 2021, נולד לזוג ילד נוסף, הנרי אלווין הבל.
+שנהסרטתפקידהערות2008טבע מוזרמשמרTru Lovedטרבורהברקהדניס2009מבט מגן עדןבריאן נלסון2010פרסי ג'קסון וגנב הברקלוק קסטלן2011אני מספר ארבעמארק ג'יימסInside קירק פרנסיס2013גוף מארחאיאן אושהאפרסי ג'קסון וים המפלצותלוק קסטלן2014Against the Sunג'יני אלדריךחיסול ממוקדג'וזף זימראהבה וחסדמייק לאב2016כמעט חבריםג'ק2019An Affair to Die Forאוורט אלן2021Son of the Southדוקמורעלדרק מיטשלTBAFog of Warג'יני
ג'ייקוב "ג'ייק" סיסקו הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: חלל עמוק 9".
ג'ייק הוא בנו הבכור של בנג'מין סיסקו, מפקד תחנת החלל חלל עמוק 9.
ג'ייק נולד בשנת 2355 לג'ניפר סיסקו, אשר נהרגה בשנת 2367 במהלך קרב בוולף 359, בזמן שאביו בנג'מין סיסקו שירת על סיפון ספינת החלל סרטוגה ("Saratoga").
בשנת 2369, בניגוד לרצונו, הוא עבר לגור ביחד עם אביו בתחנת החלל חלל עמוק 9.
מהר מאוד ג'ייק התיידד עם נער פרנגי בשם נוג, בנו של רום, למורת רוחם של שני אבותיהם.
ג'ייק ונוג הפכו לתלמידים הראשונים שנרשמו לבית הספר שפתחה קייקו או'בריאן על התחנה.
כאשר רום משך את נוג מבית הספר, ג'ייק המשיך ללמד אותו בחשאי.
השניים הקימו, לתקופה קצרה, תאגיד בשם "No-Jay", כחזית לתוכניות העסקיות שלהם.
ג'ייק שואף להיות סופר, אף על פי שב-2371 הוא מסרב למלגה ללימודים בבית הספר פנינגטון, ניו זילנד, כדור הארץ.
הוא יוצא, למשך תקופה קצרה, עם נערת דאבו ממוצא באג'ורני בשם מרדה, בניגוד לרצונו של אביו, אשר מביכה את ג'ייק בפני אביו בכך שהיא חושפת חלק מסודותיו (חיבתו למשחק ההימורים "דום-ג'וט" ולכתיבת שירה).
בשנת 2372, ג'ייק כותב טיוטה של הרומן הראשון שלו - "Anslem", תחת השפעתה של אונאיה - חייזרית זרה אשר מפתה אותו, על מנת ליזון מהאנרגיה של מוחו במהלך תהליך היצירה.
ככל שג'ייק מתבגר, ומרגיש צורך בעצמאות, הוא עוזב את דירת המגורים של אביו לטובת דירה משלו, ביחד עם שותפו לדירה נוג, כיום צוער באקדמיה של צי הכוכבים אשר נמצא על חלל עמוק 9 לצורך משימת שדה, כחלק מלימודיו.
צורת החיים המרושלת של ג'ייק, בניגוד לאובבסיית הניקיון של הצוער נוג, יוצרת מתח בידידות שביניהם, אך בעזרתו של קפטן סיסקו, השניים מצליחים ליישב את המחלוקת שביניהם.
ג'ייק הוא האחראי להיכרות בין אביו לבין קסידי ייטס, קפטן של ספינת משא אזרחית.
סיסקו האב יהיה מעורב עימה במערכת יחסים רומנטית, ובסופו של דבר אף יתחתן איתה, בחודשים האחרונים של המלחמה בדומיניון.
בתקופת כיבוש הדומיניון של חלל עמוק 9, ג'ייק נשאר מאחור ומשמש ככתב עבור שירות החדשות של הפדרציה, אף על פי שרוב העבודה שלו מצונזרת על ידי וואיון.
עם זאת, הוא מצליח לשלוח בחשאי מסרים לאביו, דרך מורן.
בפרק סיום הסדרה, קפטן סיסקו מצטרף אל הנביאים, ואף על פי שג'ייק עדיין על חלל עמוק 9 בסצנת הסיום של הסדרה, לא ברור אם ימשיך ויישאר שם.
בציר זמן חלופי, קפטן סיסקו נשאב למימד מוזר, לאחר שנפגע מזרם אנרגיה בחדר מנועי הדיפאיינט.
לאור היעלמותו - הצוות מניח כי הוא מת, וג'ייק מתקשה לעכל את מות אביו.
מאוחר יותר, סיסקו האב מופיע מספר פעמים במהלך חייו של ג'ייק, שמקדיש את חייו למצוא דרך להשיב את אביו.
ג'ייק מארק ג'ונסון הוא שחקן קולנוע וטלוויזיה, מדבב, קומיקאי, תסריטאי ומפיק אמריקאי ממוצא יהודי.
נודע בעיקר בזכות תפקידו בתור ניק מילר בסיטקום האמריקאי "הבחורה החדשה" ומתפקידיו בסרטים בסרטים "קשר לא מחייב", "נראה אותך שוטר", "עולם היורה", "תופסת" ו"ספיידרמן: ממד העכביש".
נולד בשם מארק ג'ייק ג'ונסון ויינברגר באוונסטון, אילינוי.
הוריו התגרשו כשהיה בן שנתיים, והוא גדל בחיק אמו, ביחד עם אחיו ואחותו הגדולים, דן ורייצ'ל.
אביו, קן ויינברגר היה בעלים של סוכנות רכב והוא ממשפחה יהודית-אשכנזית.
אמו, איב ג'ונסון היא אומנית שיוצרת חלונות מזכוכית ויטראז', וממשפחה קתולית.
הוא קרוי על שם דודו מצד אמו, מארק ג'ונסון, שמת בגיל 26 בתאונת אופנוע בשנת 1977, כשנה טרם לידתו שלו.
את לימודיו התיכוניים עשה בתיכון ניו טרייר בווינטקה שבמחוז קוק, אילינוי, והחל את לימודיו האקדמיים באוניברסיטת איווה.
במהלך שהותו באיווה סיטי, הוא כתב מחזה, שבסופו של דבר סייע לו להתקבל לבית הספר לאמנויות על שם טיש באוניברסיטת ניו יורק, שם למד תסריטאות.
לאחר שעבר ללוס אנג'לס, ג'ונסון פרנס את עצמו כמלצר וכעוזר הפקה, כמו כן מצא לעצמו מספר תפקידי אורח בסדרות טלוויזיה.
בשנת 2007 שיחק והתארח בין היתר בסדרות "תרגיע" ברשת HBO, ובסדרה "היחידה" ברשת CBS.
כמו גם קיבל תפקיד קצת יותר משמעותי בתוכנית המערכונים "דרק וסיימון" ב-TBS, שהפיק וביים בוב אודנקירק.
בשנת 2009 ג'ונסון הופיע בסרט המוקומנטרי "לב מנייר".
ב-2010 הוא לוהק לתפקיד קטן בסרט הקומדיה "תביא אותו כמו גבר" והופיע בסרט "טקס" לצדה של אומה ת'ורמן.
בשנת 2011 הוא הופיע בתפקיד משני בסרט הקומדיה הרומנטית "קשר לא מחייב", בכיכובם של נטלי פורטמן ואשטון קוצ'ר.
מאותה שנה החל לשחק בתפקיד מרכזי בתור ניק מילר בסדרה "הבחורה החדשה" לצידה של זואי דשנל, ברשת פוקס האמריקאית.
גילם את תפקיד זה במשך שבע עונות, עד תום הסדרה בשנת 2018.
בשנת 2012 הוא שיחק בסרט קומדיית הפעולה "רחוב ג'אמפ 21", בכיכובם של ג'ונה היל וצ'אנינג טאטום.
באותה שנה הוא הוזמן לפסטיבל הסרטים סאנדנס יחד עם צוות השחקנים שהופיע לצדו בסרט העצמאי "על אחריותכם בלבד".
בשנת 2013 כיכב בסרט הקומדיה "חברים לשתייה" לצידה של אוליביה ויילד, ובהמשך כיכב גם בסרט הדרמה הקומית "The Pretty One", לצידה של זואי קאזאן.
בשנת 2014 הוא כיכב בסרט הקומדיה "נראה אותך שוטר" לצדו של דיימון ואינז ג'וניור, וכן השתתף בסדרת פרסומות לרכבי דודג' דארט לצדו של השחקן קרייג רובינסון.
ב-2015, שיחק בסרטו של קולין טרוורו "עולם היורה" בתור לורי קרות'רס, המשמש כמפעיל הטכני של פארק היורה.
בשנת 2018 הוא כיכב בסרט הקומדיה "תופסת" בדמותו של רנדי סיליאנו לצדם של ג'ון האם וחניבעל בורס.
בשנה זו דיבב את פיטר פרקר / ספיידרמן בסרט ההנפשה "ספיידרמן: ממד העכביש" מבית מארוול קומיקס.
בשנת 2019 לוהק לסדרת הטלוויזיה "סטאמפטאון" של ABC בתפקיד הראשי של גריי מק'ונל.
הוא לקח את התפקיד מהשחקן מארק וובר, שגילם את הדמות בפרק הפיילוט.
ב-2006 נישא לארין פיין, ולהם שתי בנות-תאומות.
+שנהסרטתפקידהערות2007משוך בגזרשחקן כדורסל2008חגורה אדומהגויאברה2009לב מניירניקולס יסנובק2010תביא אותו כמו גברג'אז מןCeremonyטדיSpilt Milkטוד2011קשר לא מחייבאליהרולד וקומר 3: חוגגים את חג המולדישו2012על אחריותכם בלבדג'ף סוונסוןרחוב ג'אמפ 21המנהל דדיאר2013חברים לשתייהלוק דרלינגסוןהאחות היפהוואסלCoffee Townשותף של וויל2014סרט לגובארידיבובשכניםסבסטיאןנראה אותך שוטרריאן ג'יי.
ג'ייק והפיראטים מארץ לעולם לא היא סדרת טלוויזיה מונפשת אמריקאית לילדים המשודרת בערוץ דיסני ג'וניור.
הסדרה עוסקת בחבורת פיראטים בדיונית ומרחשת ביקום של פיטר פן.
העלילה עוקבת אחרי חבורת "הפיראטים הצעירים", אותה מנהיג ג'ייק, בהרפתקותיהם בעולם הבדיוני "ארץ לעולם לא".
ברוב הפרקים ג'ייק והצוות שלו מתמודדים מול המזימות של קפטן הוק הערמומי וצוותו, כאשר בעונות המאוחרות מתווספים נבלים חדשים.
כל פרק יתחיל בקטע קצר בו ג'ייק מציע לקהל להצטרף לצוות שלו ומבקש ממנו לחזור אחריו על הסיסמה "יו-הו-הו".
לאחר מכן, עם הצגת הקונפליקט, ג'ייק פונה שוב לקהל ומציע לו להצטרף להרפתקה, תוך שמזכיר לשים לב למטבעות הזהב שמופיעים עם כל בעיה שיפתרו.
בסוף כל פרק ג'ייק והצוות ישירו שיר ויספרו יחד עם הקהל את המטבעות שאספו במשימה.
ג'ייק (Jake) (דניאל מגון) - ילד פיראט וקפטן צוות "הפיראטים הצעירים".
מחזיק בחרב העשויה עץ בעלת כוחות קסם ומאוחר יותר מקבל חרב מתכת, גם היא בעלת כוחות.
איזי (Izzy) (נעמה אוזן) - הבת היחידה בקבוצת "הפיראטים הצעירים".
מחזיקה שק של אבק פיות תלוי סביב צווארה, במקרי חירום משמש האבק לגרום לחפצים או דמויות לעופף כרצונם.
קאבי (Cubby) (לורן סביר) - הצעיר מבין קבוצת "הפיראטים הצעירים".
מחזיק עמו מפה של האיים.
סקאלי (Skully) (גדי לוי) - התוכי של ג'ייק.
אוהב קרקרים ומרבה לדבר עליהם.
באקי (Bucky) אנייתם התבונית של צוות הפיראטים הצעירים.
לפעמים ג'ייק והצוות קוראים לו והוא שט מעצמו ומצלצל בפעמון הסיפון.
קפטן הוק (Captain Hook) (מתי אטלס) - מנהיג שודדי הים על ספינת "הג'ולי רוג'ר" ואויבו המושבע של פיטר פן.
נודע בשל התנהגותו האנוכית ומזימותיו, נוטה להתנכל לצוות הפיראטים הצעירים.
להוק יש מספר קרסים הכוללים יכולות שונות, כמו קרס עם מדחף שעמו הוא יכול לטוס.
Smee) (דן שצברג) - שודד ים זקן ויד ימינן של קפטן הוק, טוב לב.
שארקי (Sharky) (עמי מנדלמן) - שודד ים שמן בצוות של קפטן הוק.
בסוף כל פרק, גרסת לייב אקשן בדמותו שרה את שיר הסיום לצד בונס.
בונס (Bones) (לירון לב) - שודד ים רזה בצוות של קפטן הוק.
בסוף כל פרק, גרסת לייב אקשן בדמותו שרה את שיר הסיום לצד שארקי.
פיטר פן (Peter Pan) (לירון לב) - חבר של קבוצת "הפיראטים הצעירים" שהעניק לג'ייק את חרבו.
מדריך ומודל לחיקוי עבור ג'ייק.
טינקרבל (Tinker Bell) - פייה שמשמשת כחברתו ושותפתו של פיטר פן.
ג'סיקה האדמונית (Red Jessica) (לורן סביר) - פיראטית ג'ינג'ית ונועזת שמשמשת כמושא אהבתו של הוק.
בעלת חתולה בשם רוזי וטיגריסית בשם סשה.
התנין המתקתק - תנין שמשמש כאויבו של הוק.
תקתוק השעון שבבטנו מתריע על בואו.
התמנון - תמנון שמופיע בתור אויבו השני של הוק.
הופיע במקור בסרט פיטר פן 2.
היחס שבין הסדרה לסרטים של פיטר פן
ע"פ סרט הטלוויזיה "המאבק על הספר", הסדרה של ג'ייק והפירטים התרחשה בין שני הסרטים.
כשג'ייק וחבורתו באו לבקר את ונדי ואת שני אחיה ג'ון ומייקל, הם היו צריכים לעזור להם להשיב ספר על הודות ההרפתקה שלהם בארץ לעולם לא, שאותו כתבה ונדי בעצמה, מידיו של הוק שגנב אותו.
ולמרות זאת, התמנון מהסרט השני מככב כאויבו של הוק לצד התנין המתקתק.
ג'ייקוב גריר "ג'ייק" כהן הוא כדורסלן עבר ישראלי- אמריקאי ששיחק בעמדות הפאוור פורוורד והסנטר.
כהן נולד וגדל בפנסילבניה שבארצות הברית למשפחה יהודית, ובצעירותו למד בבית ספר עברי, חגג בר מצווה, ואף היה חבר נבחרת ארצות הברית במכביה.
אחיו הגדול ג'וש הוא שחקן פוטבול.
בשנת 2009 החל כהן את קריירת המכללות שלו במכללת דייווידסון מקרוליינה הצפונית, בה למד במשך ארבע שנים.
בעונתו האחרונה במכללה העמיד כהן ממוצעים של 14.9 נקודות, 5.3 ריבאונדים ו-1.6 חסימות, כשב-30 מ-34 המשחקים הוא קולע בספרות כפולות.
בשנים 2012 ו-2013 כהן הוביל את קבוצתו לטורניר הארצי ונבחר לשחקן השנה במחוז בו קבוצתו משחקת (Southern Conference).
כהן סיים את קריירת הקולג' שלו בתור השחקן המוביל של דוידסון בכל הזמנים בחסימות (197) ופתיחות בחמישייה (123).
הוא גם היה שני בזריקות עונשין (451), שישי בנקודות (1,795), שביעי בכדורי שדה (611), שמיני באחוזים מהעונשין (.805), ו-תשיעי בריבאונדים (747) הוא היה שני בכל הזמנים בקונפרנס הדרומי בריבאונדים הגנה (515), חמישי בריבאונדים התקפה (232), שביעי באחוזי זריקות עונשין (.805) וזריקות עונשין (451), ו-שמיני בחסימות (197).
ב-8 ביולי 2013 חתם במכבי תל אביב לארבע שנים.
בעונת חזר למכבי תל אביב, שם שיחק במסגרת היורוליג והליגה הישראלית, זכה עם הצהובים בגביע המדינה והיה שותף להפסד של מכבי תל אביב בתוצאה 2–3 בסדרת חצי גמר הפלייאוף, לאחר יתרון של 0–2, להפועל אילת.
בסיום העונה שוחרר מסגל הקבוצה, על אף שהיה לו חוזה לשנתיים נוספות.
לאחר עשרה משחקים במכבי תל אביב הושאל עד סוף העונה למכבי ראשון לציון.
זמן קצר לאחר שהושאל לראשון לציון נקלע לסערה תקשורתית בעקבות סעיף בהסכם ההשאלה, בו צוין שלא ישתתף במפגשים בין הקבוצות, אך הקבוצות נקבעו לשחק אחת מול השנייה בשלב חצי גמר גביע המדינה, בו חסרונו יעניק למכבי תל אביב יתרון גדול על מכבי ראשון לציון.
בסופו של דבר אישרו ראשי מכבי תל אביב לכהן לשחק בחצי הגמר מולם.
בסופו של דבר ניצחה תל אביב, המשיכה עד לגמר וזכתה בגביע המדינה.
כהן סיים את תקופתו בראשון לציון עם ממוצעים של 10.9 נקודות ביחד עם 5 ריבאונדים למשחק, אך ראשון לציון סיימה במקום העשירי בסיום העונה הסדירה ולא העפילה לפלייאוף הליגה.
ב-23 ביולי 2015 חתם בהפועל ירושלים על חוזה לשלוש שנים, אך בשל עומס שחקנים בעמדות בהן שיחק הושאל לאריס סלוניקי מליגת העל היוונית.
ב-26 משחקים בקבוצה העמיד ממוצעים של 5.1 נקודות ו-3.2 ריבאונדים.
ב-13 ביולי 2016 חתם במכבי אשדוד באר טוביה בתור השחקן ישראלי הבכיר של הקבוצה.
כהן הציג את היכולת הטובה ביותר בקריירה שלו עד כה, כשהוא מציג ממוצעים של 13.2 נקודות ו-7.7 ריבאונדים למשחק, אך זו לא הספיקה כדי להוביל את מכבי אשדוד אל הפלייאוף, והקבוצה סיימה במקום ה-11 בסיום העונה הסדירה בליגה.
ב-27 ביוני 2017 חזר למכבי תל אביב וחתם על חוזה לשנתיים.
באותה עונה העמיד ממוצעים של 8.9 נקודות ו-4.9 ריבאונדים למשחק, וסייע לקבוצה לזכות באליפות המדינה לאחר ניצחון במשחק הגמר 75–95 על הפועל חולון, בו הוביל את קלעי מכבי תל אביב עם 18 נקודות.
באותה עונה כשלה הקבוצה להעפיל לפלייאוף היורוליג וסיימה במקום העשירי בסיום העונה הסדירה, רחוקה שני מקומות מהמקום השמיני אשר מוביל אל הפלייאוף.
בעונתו השנייה זכתה הקבוצה באליפות שנייה ברציפות, בה היה לו חלק מרכזי, כשהוא מציג ממוצעים של 7.5 נקודות ו-4.3 ריבאונדים למשחק.
ב-25 ביוני 2019 האריך את חוזהו לשנה שלישית.
ב-23 בדצמבר 2019 קלע שיא קריירה בישראל בניצחון מכבי תל אביב על הפועל גלבוע/גליל כשקלע 33 נקודות.
הוא היה שותף לעונה המוצלחת של הקבוצה ביורוליג, עד שהמפעל הופסק בעקבות מגפת הקורונה.
בסיום העונה סייע לקבוצה לזכות בפעם השלישית באליפות המדינה כשהוא תורם ממוצעים של 10.8 נקודות ו-4.8 ריבאונדים למשחק וסיים את הקדנציה השנייה שלו בקבוצה בתור קפטן הצהובים.
ב-29 ביולי 2020 חתם לשנה באוברדוירו מליגת העל הספרדית בכדורסל.
הוא שיחק בקבוצה 35 משחקים, בהם קלע 8.2 נקודות ולקח 3.8 ריבאונדים.
באותה עונה סיימה אוברדיורו במקום ה-14 בסיום העונה הסדירה ולא העפילה לפלייאוף הליגה הספרדית.
ב-5 ביולי 2021 שב לקדנציה שלישית במכבי תל אביב, בחוזה לשנתיים.
הוא היה חלק מעונה לא מוצלחת, עם הדחה בחצי גמר גביע המדינה להפועל תל אביב, הפסד לבני הרצליה 2-1 בסדרת חצי הגמר באליפות הליגה ולהדחה בשלב רבע הגמר של היורוליג לריאל מדריד.
הוא היה שותף לעונת 2022/2023, שנחשבה לעונה מוצלחת כאשר הגיעה הקבוצה לרבע גמר היורוליג שהסתיים בהפסד 2–3 למונקו, וזכייה באליפות הרביעית שלו לאחר ניצחון 1–2 על הפועל תל אביב.
ב- 10 ביולי 2025 הודיע על פרישה מכדורסל.
בקיץ 2010 שיחק כהן במדי נבחרת העתודה של ישראל (עד גיל 20) וסיים כמלך הסלים של אליפות אירופה לדרג ב'.
הוא קלע 20 נקודות בממוצע למשחק ובנוסף, הוריד שמונה ריבאונדים, כשישראל סיימה חמישית באליפות.
הוא היה בסגל של נבחרת ארצות הברית למשחקי המכביה 2013, אך לא שיחק כי השתתף בליגת הקיץ של ה-NBA במאמץ להיבחר על ידי קבוצת NBA.
הוא חבר הסגל של נבחרת ישראל, השתתף באימונים ובמשחקי ההכנה שלה במהלך טורניר מוקדמות יורובאסקט 2015 וכך גם במוקדמות יורובאסקט 2022 ובמוקדמות מונדובאסקט 2023.
כהן היה אמור להשתתף ביורובאסקט 2017, אך נופה ממנו, לאחר שלא הגיע לאימון הפתיחה של הנבחרת.
ב-18 ביוני 2017 הוכר כישראלי על ידי פיב"א, לאור בקשת איגוד הכדורסל הישראלי לקראת משחקי קדם אליפות העולם 2019. קבלת הבקשה נומקה בחינוך היהודי שעבר כהן ובשנותיו כשחקן בישראל מה שמוכיח את זיקתו לישראל.
ב-24 בנובמבר 2017 הוא ערך את הופעתו הראשונה בנבחרת הבוגרת במשחק מוקדמות גביע העולם בכדורסל של פיב"א 2019 מול אסטוניה, ורשם 10 נקודות, 7 ריבאונדים ו-3 אסיסטים.
ג'ייקוב פול "ג'ייק" טאפר הוא עיתונאי, מגיש חדשות, מנחה, כתב ומחבר עיוני אמריקאי יהודי.
משמש ככתב הראשי של רשת CNN בוושינגטון די.סי.
טאפר נולד בניו יורק, ניו יורק שבארצות הברית, לאב יהודי ממוצא אשכנזי, ולאם נוצרייה-פרסביטריאנית שהתגיירה.
התחנך בבית ספר תיכון יהודי פלורליסטי, בפנסילבניה.
ב-1991 סיים תואר ראשון בהצטיינות באוניברסיטת ליגת-הקיסוס, דארטמות' קולג'.
לאחר תום לימודיו, שימש מזכיר לענייני תקשורת של חברת בית הנבחרים של ארצות הברית, מרג'ורי מרגוליס, ולאחר מכן במשרד יחסי ציבור.
את קריירת העיתונאות שלו החל ככתב ב"וושינגטון סיטי פייפר" וכתבותיו התפרסמו גם ב"ניו יורקר", ב"ניו יורק טיימס", ב"וושינגטון פוסט", ב"לוס אנג'לס טיימס" וב"וויקלי סטנדרד".
הוא צייר קריקטורות, איורים ורצועת קומיקס פרי יצירתו שהתפרסמה בעיתון "Roll Call" בין השנים 1994-2003. בשנים 1999 עד 2002 שימש כתב לענייני ממשל של אתר החדשות האמריקאי Salon.
ב-2003 החל לעבוד ברשת ABC.
שימש מגיש בתוכנית הבוקר "This Week".
בנובמבר 2008 מונה לכתב הבכיר של הרשת בבית הלבן.
במהלך שנותיו בתפקיד זכה שלוש פעמים בפרס הכתב המצטיין מטעם תא כתבי הבית הלבן.
הוא היה שותף לצוות החדשות שזכה בפרס אמי על כיסוי טקס השבעתו של נשיא ארצות הברית ברק אובמה, כמו כן זכה בפרס על-שם אדוארד מורו, על סיקור ודיווח על מבצע חנית נפטון האמריקני שבו חוסל הארכי-מחבל, אוסאמה בן לאדן.
בינואר 2013 עבר לרשת CNN, הוא מונה לכתב הראשי לענייני ממשל, והחל להגיש תוכנית משלו בשם "The Lead with Jake Tapper".
בספטמבר 2015 הנחה, לצד דנה באש, את העימות הרפובליקני השני לקראת המועמדות לבחירות לנשיאות, שנערך בספרייה הנשיאותית על שם רונלד רייגן בסימי ואלי שבקליפורניה.
העימות היה אז למשדר הנצפה ביותר בתולדות CNN בו צפו בממוצע כ-22.9 מיליון צופים.
ביוני 2024 הנחה לצידה של דנה באש, את העימות בין המתמודדים לנשיאות ארצות הברית ג'ו ביידן ודונלד טראמפ, שנערך באולפן של רשת CNN בבירת ג'ורג'יה, אטלנטה.
הוא מחברם של שלושה ספרי עיון:
Down and Dirty : The Plot to Steal the Presidency שיצא לאור ב-2001 ועוסק במערכת הבחירות לנשיאות ארצות הברית 2000 בפלורידה.
הספר נכנס היישר למקום העשירי, ברשימת רבי-המכר של "הניו יורק טיימס", בדצמבר 2012. הספר עובד לתסריט קולנועי שיצא לאקרנים ב-2020.
בשנת 1997 היה במערכת יחסים קצרת-מועד עם מוניקה לווינסקי.
ב-2006 נישא לפקידה לשעבר בפרויקט האמריקני הורות מתוכננת, בשם ג'ניפר מארי בראון, ולהם בת ובן.
ג'ייקוב "ג'ייק" סאליבן הוא פוליטיקאי אמריקאי שכיהן כהיועץ לביטחון לאומי בשנים 2021–2025. בהכשרתו עורך דין ויועץ מדיני.
הוא שימש יועץ מדיני לממשלו של ברק אובמה למשא ומתן עם איראן ובתחום תוכנית הגרעין שלה והיה יועצה המדיני הבכיר של הילרי קלינטון.
סאליבן נולד בברלינגטון, ורמונט, וגדל במיניאפוליס שבמינסוטה.
בעת לימודיו בתיכון היה נשיא מועצת התלמידים ואלוף בדיבייט.
ב-1998 סיים תואר ראשון במדע המדינה באוניברסיטת ייל וב-2003 סיים תואר JD במשפטים בייל.
במהלך לימודיו שימש עורך בכתב העת Yale Law Journal ובמגזין הסטודנטים Yale Daily News.
בייל הכיר את הרולד קו, עורך דין המתמחה בזכויות אדם וביחסים בינלאומיים, ולימים נהיה ליועץ המשפטי של מחלקת המדינה של ארצות הברית תחת הילרי קלינטון.
סאליבן התנדב לסייע לקו בכתיבת תצהיר לבית המשפט העליון של ארצות הברית, כידיד בית המשפט בנושא תיק לורנס נגד טקסס.
סאליבן זכה למלגת רודז, וסיים תואר שני באוניברסיטת אוקספורד באנגליה.
במקביל ללימודיו באוקספורד שימש עורך כתב העת Oxford International Review, עבד במועצה ליחסי חוץ (CFR) וככתב במגזין The Atlantic.
בשובו לארצות הברית שימש עוזרו של שופט בית המשפט לערעורים עבור הסבב השני וכעוזרו של שופט בית המשפט העליון של ארצות הברית סטיבן ברייר.
הוא עבד בפירמת עורכי הדין Faegre & Benson במיניאפוליס, לימד באוניברסיטת סיינט תומאס המקומית ושימש יועצה הבכיר של הסנאטורית איימי קלובצ'ר ממינסוטה.
במהלך הבחירות לנשיאות ארצות הברית 2008 שימש תחילה כסגן היועץ הראשי של הילרי קלינטון, ולאחר הפסדה בפריימריז עבר לשמש כיועצו של ברק אובמה וסייע לו בהכנות לקראת עימותי הבחירות מול המועמד הרפובליקני ג'ון מקיין.
לאחר מינויה של קלינטון למזכירת המדינה היא מינתה את סאליבן לסגן ראשת המטה שלה ולמנהל תכנון ומדיניות במשרד.
עם עזיבתה של קלינטון את התפקיד מונה סאליבן בפברואר 2013 ליועצו הביטחוני הבכיר של סגן נשיא ארצות הברית ג'ו ביידן.
במהלך כהונתו היה מעורב במשא ומתן החשאי עם איראן באשר לתוכנית הגרעין שלה, שהוביל להסכם הביניים בז'נבה.
באוגוסט 2014 סיים את תפקידו כיועץ סגן הנשיא והחל ללמד באוניברסיטת ייל.
הוא המשיך לשמש יועץ לממשל אובמה בנושא תוכנית הגרעין האיראנית ושימש חבר המשלחת האמריקאית להסכמות לוזאן ולהסכם המעצמות ביולי 2015.
קמפיין הבחירות לנשיאות של הילרי קלינטון (2016)
סאליבן שימש יועצה המדיני הבכיר של קלינטון במסגרת קמפיין הבחירות לנשיאות ארצות הברית 2016. הוא שותף לקונספט מדיניות "העוצמה החכמה" (Smart power), מונח שטבע פרופסור ג'וזף ניי מאוניברסיטת הרווארד ומהווה שילוב בין עוצמה רכה ועוצמה קשוחה.
עם היבחרו של ג'ו ביידן בבחירות לנשיאות 2020, עלה שמו של סאליבן כמועמד לתפקיד היועץ הביטחון לאומי.
החל מ-20 בינואר 2021 סאליבן משמש היועץ לביטחון לאומי תחת הנשיא ג'ו ביידן.
ב-14 בדצמבר 2023 במהלך מלחמת חרבות ברזל, ביקר סאליבן בישראל ונועד עם ראש הממשלה בנימין נתניהו, ראש המל"ל צחי הנגבי, קבינט המלחמה המצומצם, ועוד.
והביע את דעתו בפניהם בנוגע להמשך הלחימה ברצועת עזה.
לבסוף הבהיר שהממשל האמריקאי לא מקציב לישראל זמן, אלא רק מייעץ לישראל איך להביא לניצחון על החמאס, גם אם הדבר ייקח חודשים.
ב-18 במרץ 2024 במהלך מסיבת עיתונאים, אישר סאליבן שמספר 3 בחמאס - מרוואן עיסא אכן חוסל בתקיפה שהתרחשה שבוע קודם לכן ובכך היה הראשון לאשר זאת.
סאליבן נישא ב-2015 למגי גודלנדר, עורכת דין המתמודדת בבחירות מטעם המפלגה הדמוקרטית על מושב מחוז ניו המפשיר השני בבית הנבחרים.
אחיו הצעיר, טום סאליבן, הוא ראש מטה מזכיר החוץ של ארצות הברית.
ג'ייק באג ב-28 בפברואר 1994) הוא מוזיקאי, זמר וכותב שירים אנגלי.
אלבום הבכורה שלו, הנושא את שמו, Jake Bugg, שוחרר באוקטובר 2012 והגיע למקום הראשון במצעד האלבומים הבריטי.
אלבומו השני, Shangri La, שוחרר בנובמבר 2013. אלבומו השלישי, On My One, שוחרר ביוני 2016.
במרץ 2017 הופיע באג בישראל כאורח בנשף הרוק של אביב גפן.
ג'ון אלן "ג'ייק" מק'דורמן הרביעי הוא שחקן קולנוע וטלוויזיה אמריקאי.
התפרסם בשל תפקידו כאוון צ'יימברס בסדרה "גריק" ברשת Freeform, ובזכות תפקידו הראשיים בסדרה "סיפור אהבה במנהטן" בתור פיטר קופר ברשת ABC, בסדרה "ללא גבולות" בתור בריאן פינץ' ברשת CBS, ובעונה המחודשת לסדרה "מרפי בראון" אייברי בראון ברשת CBS.
מקדורמן נולד בדאלאס, טקסס, בנם של דבורה גייל (לבית סטלינגס) וג'ון אלן מקדורמן השלישי.
יש לו אחות צעירה יותר, מורגן, ואחות למחצה מבוגרת יותר, אמנדה.
מקדורמן למד משחק מגיל צעיר באולפן השחקנים הצעירים של דאלאס, ולאחר מכן הוא למד בתיכון ריצ'רדסון בעיר ריצ'רדסון.
בשנת 2003 קיבל את תפקידו בראשון בסיטקום מבית The WB; "Run of the House" בדמותו של בן בנקס, אותם גילם במשך שני פרקים.
לאחר מכן, מקדורמן כיכב בקומדיית המצבים "Quintuplets" של רשת פוקס מ-2004 עד 2005, ולאחר מכן ביצע הופעות אורח בסדרות הטלוויזיה "פשע מן העבר", "CSI: מיאמי" ו"האוס.
בשנת 2005, ביצע את הופעת הבכורה שלו בסרט המותחן "Echoes of Innocence" בדמותו של דייב, ולאחר מכן ב-2006 הוא הופיע בסרטים אקווה מרין" ו"מעודדות צמודות 3: הכל או כלום", ובתפקיד קטן בסרט הפעולה משנת 2007, "מת לחיות 4.0" בכיכובו של ברוס ויליס.
מ-2007 עד 2011, מקדורמן כיכב במשך ארבע עונות בתפקיד אוון צ'יימברס בסדרת הדרמה "גריק" של רשת Freeform.
בשנת 2011 גילם את הסטדונט לרפואה, פיליפ מרקוף בסרט הטלוויזיוני "The Craigslist Killer" של ערוץ לייפטיים.
בשנת 2012, מקדורמן גילם את ריק מילר, התפקיד הגברי הראשי לצדה של לורה פריפון בקומדיית המצבים "איפה את, צ'לסי?" ברשת NBC, אך זו בוטלה לאחר עונה אחת.
בשנת 2013 הוא הצטרף לצוות השחקנים של הדרמה הקומית של Showtime, "חסרי בושה" בתור מייק פראט.
בשנת 2014 הוא שיחק בדרמת המלחמה של קלינט איסטווד "צלף אמריקאי" במבוסס על האוטוביוגרפיה של צלף יחידת אריות הים כריס קייל.
כמו כן, בשנת 2014, לוהק מקדורמן לשחק את התפקיד הראשי בסדרת הקומדיה הרומנטית "סיפור אהבה במנהטן" של רשת ABC, שבוטלה לאחר עונה אחת.
בשנת 2015, הוא כיכב בתפקיד הראשי בסדרת הדרמת-פשע "ללא גבולות" של CBS, בתור בריאן פינץ', בחור צעיר שמשתמש בסם מסתורי בשם "NZT" כדי לשפר את האינטליגנציה שלו כדי לעזור ל-FBI לפענח מקרים.
סדרת הטלוויזיה ממשיכה את קו העלילה סרט הקולנוע בעל אותו השם.
בשנת 2017 שיחק תפקיד קטן בסרט זוכה הפרסים "ליידי בירד" שביימה וכתבה גרטה גרוויג.
בשנת 2018 שיחק בעונה המחודשת (עונה 11) לסדרה "מרפי בראון" ברשת CBS יחד עם כל הקאסט המקורי, ועוקבת אחרי עלילותיהם כעשרים שנה לאחר מכן.
מקדורמן גילם את בנה של מרפי, אייברי בראון, שכיום הוא בשנות השלושים לחייו ועובד כעיתונאי ופרשן ליברלי-שמרני.
בסדרה המקורית, דמותו של אייברי הייתה צעירה וגילמו אותו מספר שחקנים במהלך שידור הסדרה, בין היתר דילן כריסטופר והיילי ג'ואל אוסמנט.
בשנת 2020 כיכב בתפקיד הראשי בסדרת הטלוויזיה ההיסטורית "הצוות המובחר" בהפקה משותפת של דיסני+ ונשיונל ג'יאוגרפיק, המבוססת על הספר באותו שם מאת טום וולף, ומקדורמן גילם את האסטרונאוט אלן שפרד, אשר ידוע בתור האמריקאי הראשון בחלל במשימת מרקורי 3.
ב-2023 החל לככב בסדרה גברת דייוויס יחד עם בטי גילפין, בתפקיד ווילי, חבר לשעבר של סימון שמתנגד לבינה המלאכותית יחד איתה.
+שנהסרטתפקידהערות2005Echoes of Innocenceדייב2006אקווה מרין ריימונדמעודדות צמודות 3: הכל או כלוםבראד וורנר2007מת לחיות 4.0ג'ים2014צלף אמריקאיריאן "ביגלס" ג'וב2015ניפגש בולהאלהמגנוס ברוודAlways Watching: A Marble Hornets Storyצ'ארלי מק'ניל2016Me Him Herגריפין2017ליידי בירדמיסטר ברונו2018בית אידיאליבו בראמבלUnlovableג'סיThe Escape of Prisoner 614טרומן הייפורד2020עונת השמחותקונור2022ג'רי ומארג' הולכים על כל הקופה (אנ')בן שלביTBASpring Bloomשף
ג'ייק פבלקה הוא טייס, דוגמן וידוען אמריקאי שהשתתף בתוכניות מציאות בין היתר כוכב העונה ה-14 של "הרווק".
פבלקה נולד בדאלאס כאמצעי מבין שלושה בנים, הוא גדל בדנטון והחל לקחת שיעורי טייס בגיל שתים עשרה.
ב-1999 גילם את צ'אק נוריס הצעיר בסדרה ווקר, ב-2000 ביצע זאת גם בסרט הטלוויזיה "אנשי הנשיא" (The President's Man).
הוא עובד כטייס בחברת התעופה "Atlantic Southeast Airlines", בנוסף הוא הופיע במספר פרסומות לטלוויזיה בטקסס.
ב-2009 היה פבלקה בין המתמודדים בתוכנית המציאות "הרווקה" שם הודח בשבוע השישי.
ב-2010 נבחר בעצמו לשמש כרווק בעונה הארבע עשרה של התוכנית הרווק הנקראה "הרווק: על כנפי האהבה", בתוכנית הוא בחר להציע נישואים לוויינה ג'ירארדי אך לבסוף ביוני 2010 הזוג נפרד.
ב-2010 הופיע בתוכנית האמריקאית של רוקדים עם כוכבים.
ב-2011 החל להופיע במספר פרקים של אופרת הסבון היפים והאמיצים, בשנה זו גם השתתף בתוכניות המציאות "Bachelor Pad" ו"Famous Food".
ב-2012 השתתף במופע החשפנים של "צ'יפנדיילס".
ב-2020 פתח חשבון באתר "Cameo" שם הוא מעלה סרטוני ברכות ואיחולים לכל מי שמבקש.
נכון להיום החשבון עדיין פעיל.
מאז 2020 הוא מכהן כמנכ"ל חברת "Rhino Removal".
ג'ייק אברטס היה מפיק קולנוע ואיש כספים קנדי.
הוא ידוע בשל מעורבותו ביצירתם של סרטים רבים שזכו להצלחה, בהם "מרכבות האש" (1981, ללא קרדיט), "גנדי" (1982), "רוקד עם זאבים" (1990) ו"מרד התרנגולים" (2000).
אברטס נולד בשם ג'ון דייוויד אברטס במונטריאול, בפרובינציית קוויבק שבקנדה.
הוא בנם של אליזבת (מקדאגל), מעצבת פנים, ושל אדמונד אברטס, שעבד עבור יצרן אלומיניום.
אברטס גדל במונטריאול, ובארווידה שבשטח העיר סאגנה.
הוא בוגר אוניברסיטת מקגיל (תואר ראשון בהנדסה כימית, 1962) ובית הספר לעסקים של אוניברסיטת הרווארד (תואר שני במנהל עסקים, 1966).
אברטס החל לעבוד כמהנדס בסטארט-אפ של L'Air Liquide בספרד, באיטליה, בגרמניה ובצרפת.
לאחר מכן עבד שלוש שנים כמשקיע בוול סטריט.
הוא עבר ללונדון שבאנגליה בשנת 1971, שם הצטרף לאופנהיימר ושות' , ועם השנים עלה בדרגות, עד שמונה למנכ"ל חברת התיווך וההשקעות בבריטניה בשנת 1976.
ללא כל עניין קודם בקולנוע, בערך בשנת 1977 פנה למימון סרטים, והקים עם דייוויד פטנאם את חברת ההפקה העצמאית "סרטי גולדקרסט" .
הוא שימש נשיא ומנכ"ל החברה.
המיזם הראשון של החברה היה סרט האנימציה "גבעת ווטרשיפ".
ב-1979, בתפקידו בחברה, השקיע אברטס בסרט "Zulu Dawn", שכשל בקופות, 750,000 דולרים, ולקח לו עשור להתאושש מההשקעה הלא-רווחית.
לאחר מכן השקיעה החברה בסרטים מצליחים שונים, בהם "זעקת הדמים" , "מרכבות האש", "גיבור מקומי", "גנדי", "דמעות של שתיקה" ו"המלביש".
"מרכבות האש" ו"גנדי" זכו בפרסי אוסקר שנה לאחר שנה, ב-1981 וב-1982 בהתאמה, ובתקופה שבין 1977 עד 1983 קיבלו סרטי החברה 30 מועמדויות לאוסקר וזכו ב-15. הוא פיתח מוניטין כאיש כספים פיקח ומומלח.
במקום לחפש כישרונות חדשים, הוא תמך בבמאים מבוססים כמו ריצ'רד אטנבורו, רולנד ג'ופה , ז'אן-ז'אק אנו, ג'ון בורמן, שרבים מהם עבדו איתו על כמה סרטים.
הוא התפטר מהחברה בשנת 1984, אך חזר שנה לאחר מכן כדי לנסות לחלץ אותה ממשבר כלכלי.
החברה, שרק לפני מספר שנים קודם לכן נתפסה כמושיעה אפשרית של תעשיית הקולנוע הבריטית, הגיעה לסף פשיטת הרגל בעקבות כישלונם של שלושה סרטים בתקציב גבוה - "המהפכה" , "המיסיון" ו-"Absolute Beginners", בשנים 1985–1986. רוברטס המשיך לעבוד בגולדקרסט עד שנת 1987, אז התפטר בפעם האחרונה.
החברה המשיכה לפעול, בבעלות חדשה.
בשנת 1985 הוא הקים את "אלייד פילמייקרס" , שלוחה של פאתה.
בשנת 1986 ערך את הופעת הבכורה שלו עם החברה החדשה כמפיק בכיר של הסרט "שם הוורד", המבוסס על הרומן של אומברטו אקו.
מאז הפיק את "תקווה ותהילה" של ג'ון בורמן; שני סרטים נוספים שזכו שנה אחרי שנה באוסקר, "הנהג של מיס דייזי" ו"רוקד עם זאבים"; את "נהר זורם ביניהם" של רוברט רודפורד; ואת עיבודו של הנרי סליק ל"ג'יימס והאפרסק הענק" מאת רואלד דאל.
במהלך תקופה זו היה אברטס גם אחראי כמפיק בפועל לכישלון של הסרט "הרפתקאות הברון מינכהאוזן", שקלטות הווידאו וה-DVD הביתיות שלו נחלו הצלחה.
אברטס עבר לפריז בשנת 1991. בשנת 1992 הפך רוברטס לקצין מסדר קנדה.
הוא קיבל תואר דוקטור לשם כבוד מאוניברסיטת מקגיל בשנת 1998 ומאוניברסיטת בישופ בשנת 1999.
ב"רוקד עם זאבים" נגע לראשונה בנושאים הקשורים בילידים אמריקאים.
הפקות מאוחרות יותר שלו שעסקו בנושא זה הן "Black Robe" משנת 1991, "The Education of Little Tree" משנת 1997 ו-"Grey Owl" של ריצ'רד אטנבורו (1998).
הוא שימש גם כמפיק בפועל (לצד ג'פרי קצנברג) של "מרד התרנגולים".
סרטי אנימציה אחרים שהפיק אברט כוללים את "הנסיך מפצח האגוזים" (1990), "הנסיכה והסנדלר" , "רנסאנס" ו"אמן האשליות" .
בשנת 2002, הפך אברטס ליו"ר סרטי נשיונל ג'יאוגרפיק (NGFF).
הוא הפיק סרטים דוגמת "שני אחים" (2004) (Two Brothers; Deux Frères) של הבמאי הצרפתי ז'אן-ז'אק אנו.
הוא גם החל לפעול תחום הסרטים הדוקומנטריים כולל "אסיר גן העדן" , שהיה מועמד לפרס אוסקר לסרט התיעודי הטוב ביותר ב-2003, ו-"America's Heart and Soul" (2004).
תחת ניהולו, סרטי נשיונל ג'יאוגרפיק זכו להצלחה רבה בשנת 2005, עם הפצת הסרט התיעודי "משפחת הקיסרים" שזכה בפרס האוסקר.
סרטו האחרון, "ירושלים: הסרט", שנעשה בטכנולוגיית IMAX ויצא בשנת 2013, מתעד את חייהם של שלושה בני נוער, יהודי, מוסלמי ונוצרי, בעיר ירושלים.
הוא כיהן בדירקטוריון של מכון סאנדנס ושל ערוץ סאנדנס.
הוא היה גם מייסד והמנכ"ל של MPI אינטרנשיונל, המספקת יכולות העברת וידאו.
אוברטס אובחן בשלהי 2010 כחולה במלנומה בעין, שהתפשטה לכבד שלו.
הוא נפטר בגיל 71 במונטריאול ב-6 בספטמבר 2012.
ג'ייק דאגלס ליימן הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסמול פורוורד.
ליימן נולד וגדל בעיר רנת'אם שבמסצ'וסטס, ובשנת 2012 החל ללמוד באוניברסיטת מרילנד.
לאורך 4 עונותיו בקבוצת הכדורסל של האוניברסיטה ("מרילנד טראפינס") רשם ממוצעים של 10.2 נקודות ו-4.8 ריבאונדים למשחק, ובעונת 2015/2016 סייע לקבוצה להעפיל לשלב שמינית גמר טורניר אליפות המכללות (NCAA Sweet Sixteen), לראשונה מזה 13 שנים.
בדראפט ה-NBA 2016 נבחר ליימן בבחירה ה-47 על ידי אורלנדו מג'יק, ומיד הועבר בטרייד לפורטלנד טרייל בלייזרס.
במשחק הבכורה שלו ב-NBA שותף ב-8 דקות משחק בלבד, אולם הצטיין עם 5 שלשות ו-17 נקודות, בהפסד פורטלנד מול גולדן סטייט ווריורס.
ב-5 בפברואר 2019 קלע שיא קריירה של 25 נקודות, בהפסד קבוצתו מול מיאמי היט.
בעונת זכה לראשונה למקום קבוע ברוטציית הקבוצה, והעפיל עמה לגמר האזור המערבי, בו הובסה על ידי הווריורס בתוצאה 0–4.
לקראת עונת סיכם על חוזה ל-3 עונות במינסוטה טימברוולבס, והועבר אליה בעסקת "חתימה והעברה" (Sign-and-trade), תמורת זכויות הדראפט על בויאן דובלביץ'.
בעונתו הראשונה בקבוצה קלע שיא קריירה של 9.7 נקודות בממוצע למשחק, אך שותף ב-23 משחקים בלבד, בשל פציעה בבוהן.
ג'ייפרוג בע"מ היא חברת תוכנה ישראלית שהוקמה בשנת 2008. מניות החברה נסחרות בבורסת נאסד"ק.
JFrog הוקמה בשנת 2008 על ידי שלומי בן חיים (מנכ"ל החברה), יואב לנדמן (סמנכ"ל טכנולוגיות) ופרדי סימון (מדען ראשי), במטרה לפתח מוצרים שמאפשרים אוטומציה של עדכוני תוכנה, מעקב והפצה, שיתמכו רוחבית בכל הפלטפורמות המובילות בשוק.
מטה החברה בישראל שוכן בנתניה.
בשנת 2009 זכתה החברה ללקוחות ראשונים, החברות סיסקו ונטפליקס.
בשנת 2012 הגיעה החברה ל-200 לקוחות, וגייסה 3.5 מיליון דולר מקרן ג'מיני.
ב-2014 גייסה החברה 7 מיליון דולר נוספים, בהובלת קרן ג'מיני וחברת VMware.
בשנת 2016 הושק המוצר Xray, והחברה גייסה 50 מיליון דולר.
בשנת 2018 גייסה החברה עוד 100 מיליון דולר.
צמיחתה של החברה כללה גם רכישה של חברות אחדות, בהן CloudMunch בשנת 2017, Trainologic ב-2018 ו-Shippable ב-2019.
בשנים 2018 ו-2019, לאחר נסיקה בפופולריות השימוש במוצר Artifactory, נכנסה JFrog למרבית רשימות "100 המובילים" בתחומי טכנולוגיה ו-DevOps, כולל רשימת דלויט, פורבס, JMP Securities, IDC Innovator, ואחרים.
בספטמבר 2020 הגישה תחשיב לקראת הנפקה, עם תכנון ראשוני אופטימי שהעמיד את החברה על שווי של 3.2 מיליארד דולר.
יום לפני ההנפקה, לאור ביקוש גבוה עודכן מחיר המניה אשר שיקף שווי של 4 מיליארד דולר.
החברה הונפקה ב-16 בספטמבר וביום הראשון להנפקה זינק שווי החברה ל-5.8 מיליארד דולר.
ביוני 2021 רכשה החברה את חברת Vdoo הישראלית תמורת 300 מיליון דולר.
ביוני 2024 רכשה החברה את חברת Qwak הישראלית תמורת 230 מיליון דולר.
החברה מייצרת תוכנה לתחום ה-DevOps - כלים לפיתוח והפצה של תוכנת קוד פתוח.
Artifactory - תוכנה למעקב אחר גרסאות רכיבי קוד פתוח שמשמשים את מפתחי התוכנה.
Xray - תוכנה להגנה מפני שימוש בגרסאות קוד פתוח שיש בהן בעיות אבטחה.
Pipelines - מימוש טכנולוגיית CI/CD.
Distribution - כלי להפצת תוכנה.
מוצרים אלה מאפשרים הפצה של עדכוני תוכנה בתדירות גבוהה, ובכך תומכים בתיקון מהיר של תקלות ובהפצה מהירה של חידושים.
דונלד ג'ייקוב הייגר ג'וניור הידוע יותר בשם הבמה שלו, ג'ייק הייגר הוא מתאבק ולוחם אמנויות לחימה משולבות אמריקאי, המופיע בארגון ההיאבקות All Elite Wrestling (AEW).
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה ג'ק סוואגר.
כלוחם אמנויות לחימה משולבות, הוא מופיע בבלאטור כחלק ממחלקת משקל כבד.
הייגר למד באוניברסיטת אוקלהומה, שם היה אתלט בשני תחומי ספורט: פוטבול והיאבקות.
הוא עשה הסבה להיאבקות במשרה מלאה בשנה השנייה ללימודיו ובשנת 2006 הוא קבע את כמות ההצמדות הגבוהה ביותר בעונה עם 30. לאחר מבחן קבלה, הייגר חתם על חוזה ב-WWE באמצע שנת 2006, שם החל להופיע תחת שם הבמה ג'ק סוואגר.
במהלך התקופה שלו בארגון, הוא היה פעמיים אלוף עולם, כאשר החזיק פעם אחת באליפות העולם במשקל כבד של ה-WWE ופעם אחת באליפות העולם של ECW.
הוא עזב את הארגון בשנת 2017 לאחר שהחליט שהוא רוצה להתחיל בקריירת אמנויות לחימה משולבות.
בשנת 2017, הוא חתם על חוזה בארגון בלאטור.
נכון להיום, הוא מחזיק במאזן חיובי של 0–3 וקרב ללא תוצאה.
כמתאבק, הוא הופיע במגוון ארגוני היאבקות לפני שחתם ב-AEW בשנת 2019. שנה קודם לכן, הוא הופיע בארגון ההיאבקות המקסיקני Lucha Underground, שבו הופיע תחת שם הבמה ג'ייק סטרונג ובו כיהן כאלוף האחרון אשר החזיק באליפות Lucha Underground.
כמו כן, הוא המתאבק היחיד בהיסטוריה של הענף אשר החזיק באליפות העולם במשקל כבד של ה-WWE, באליפות העולם של ECW ובאליפות Lucha Underground.
תחת הנהגתו של ג'ריקו, הם הקימו את קבוצת The Inner Circle.
קרב הבכורה שלו בארגון הגיע ב-29 בפברואר 2020 באירוע Revolution, שבו הוא גבר על דאסטין רודס.
ב-25 במרץ 2020 בפרק של התוכנית "Dynamite", ג'ון מוקסלי תקף את הייגר לאחר הקרב של האחרון מול צ'יקו אדמס.
לאחר מכן, הייגר נקם במוקסלי, כאשר הוא תקף את האחרון ב-31 במרץ בפרק של התוכנית "Dark".
היריבות ביניהם הסתכמה בקרב ללא חוקים וללא קהל על אליפות העולם של AEW של מוקסלי ב-15 באפריל בפרק של התוכנית "Dynamite", קרב שבו הייגר הפסיד ולמעשה סימל את הפסדו הראשון ב-AEW.
ב-16 בפברואר 2022 בפרק של התוכנית "Dynamite", הייגר וכריס ג'ריקו הפסידו בקרב זוגות לסנטנה ואורטיז.
ב-10 ביוני בפרק של התוכנית "Rampage", הייגר נחל הפסד לאדי קינגסטון.
ב-13 ביולי בפרק של התוכנית "Dynamite", הייגר הפסיד פעם נוספת, הפעם לקלאודיו קסטניולי.
ב-31 באוגוסט בפרק של התוכנית "Dynamite", הייגר נחל הפסד לבריאן דניאלסון.
ב-13 בנובמבר 2017, הייגר הודיע שהוא חתם על חוזה בארגון בלאטור, שבו יתמודד במחלקת משקל כבד.
ב-3 בדצמבר 2018, נודע שהייגר יערוך את הבכורה שלו נגד J.W.
קיסר באירוע בלאטור 214. באירוע זה, שנערך ב-26 בינואר 2019, הוא ניצח בהכנעה לאחר 2:09 דקות של הסיבוב הראשון.
בקרב השני של הייגר בארגון, הוא פגש את טי-ג'יי ג'ונס באירוע בלאטור 221 ב-11 במאי 2019. הוא ניצח פעם נוספת בסיבוב הראשון בעזרת מהלך חניקת הזרוע המשולשת.
הייתה מחלוקת לאחר הקרב, משום שהייגר המשיך בחניקה במשך מספר שניות לאחר שג'ונס כבר נכנע והשופט כבר עצר את הקרב.
הקהל הגיב בשריקות בוז כלפי מהלך זה של הייגר והשופט זעם על התנהגותו של האחרון.
הקרב השלישי של הייגר הגיע באירוע בלאטור 231, שנערך ב-25 באוקטובר 2019. הקרב הסתיים ללא הכרעה כבר בסיבוב הראשון לאחר שהייגר ביצע שתי בעיטות בלתי מכוונות לאזור המפשעה של אנטוני גארט, מה שהוביל לאי יכולתו של האחרון להמשיך בקרב.
באירוע בלאטור 250, שנערך ב-29 באוקטובר 2020, הייגר ניצח את ברנדון קלטון בהחלטת שופטים חצויה.
קיסר הכנעה (חניקת זרוע משולשת) בלאטור 214 26 בינואר 2019 1 2:09 אינגלווד, קליפורניה, ארצות הברית
הוא נישא לקטלינה וייט בדצמבר 2010 ולשניים יש שני ילדים.
ב-19 בפברואר 2013, הוא נעצר בגולפורט, מיסיסיפי לאחר הקלטות התוכנית "סמאקדאון".
הוא הואשם בנהיגה בשכרות ובהחזקת קנאביס.
הוא שוחרר ממעצר וזומן להופיע בבית המשפט ב-12 במרץ 2013. לאחר מכן, הוא הועמד לדין ב-25 ביוני 2013. האישום להחזקה בקנאביס בוטל, הוא נקנס ב-500 דולר והוא נשלח לתקופת מבחן של שישה חודשים.
הישגים בארגון ההיאבקות All-Star Wrestling - ASW
אליפות במשקל כבד של ASW (פעם אחת)
אליפות במשקל כבד של FCW (פעם אחת)
האליפות הדרומית במשקל כבד של FCW (פעם אחת)
אליפות במשקל כבד של IWR (פעם אחת)
PWI דירג אותו במקום ה-18 מתוך 500 המתאבקים הטובים ביותר לשנת 2009
אליפות במשקל כבד של WCR (פעם אחת)
מחזיק מזוודת "כסף בבנק" (2010)
ג'ונתן פרסי סטארקר סאקס , הידוע בשם הבמה ג'ייפי סאקס (JP Saxe), הוא מוזיקאי וזמר-יוצר קנדי.
ידוע בעקבות שיתוף הפעולה שלו עם הזמרת האמריקאית ג'וליה מייקלס, "If the World Was Ending", שיצא לאור ב-17 באוקטובר 2019.
בין אפריל 2017 למרץ 2018 הוציא ג'ייפי סאקס את הסינגלים "Changed", "Anybody Else" ו-"The Few Things".
בנובמבר 2018 הוא הוציא את "" כסינגל הראשון מתוך מיני-אלבום הבכורה שלו.
ב-8 בנובמבר, הוציא את מיני-אלבום הבכורה שלו, Both Can Be True: Part 1.
בין יוני לאוגוסט 2019, הוציא סאקס את הסינגלים "Same Room" ו-"Women Who Look Like You".
באוקטובר, הוציא את השיר "If the World Was Ending", כסינגל המוביל מתוך המיני-אלבום השני שלו.
בפברואר 2020, הוציא את הסינגל השני מתוך המיני-אלבום, "Sad Corny Fuck".
ב-7 בפברואר, הוציא את המיני-אלבום, שנקרא Hold It Together.
האלבום הגיע בשיאו למקום ה-53 במצעד האלבומים הקנדי.
באפריל 2020, ג'ייפי סאקס וג'וליה מייקלס הוציאו מחדש את "If the World Was Ending" יחד עם אמנים נוספים, בהם סם סמית', , אלסיה קארה, נייל הורן, קית' אורבן ופיניאס או'קונל, שהפיק את השיר.
כל אמן צילם את חלקו בטלפון שלו מביתו תוך בידוד עצמי.
כל ההכנסות מהשיר נתרמו לארגון רופאים ללא גבולות.
הקליפ מסתיים בהודעה מיוחדת של רופא על ההשפעה של מגפת הקורונה על מדינות בהן מוצבים רבים מהרופאים.
בהצהרה אמרו סאקס ומייקלס, "אנו כה אסירי תודה על העבודה המדהימה שנעשתה על ידי אנשי החזית במהלך המגפה העולמית הזו.
בתקופה שלעיתים יכולה להרגיש כאילו 'העולם מסתיים', אנו מודים לכל עובדי הבריאות, המגיבים הראשונים והעובדים החיוניים שעוזרים לכל כך הרבה אנשים במצוקה.
אנא הישארו בבית, הישארו בטוחים".
שירו של סאקס, "Same Room", הועמד לפרס הפזמונאות של SOCAN לשנת 2020. בשנת 2021, הוציא עם מארן מוריס את "Line by Line".
ג'ייק לייסי הוא שחקן תיאטרון, קולנוע וטלוויזיה אמריקאי.
לייסי גדל בוורמונט, שם למד בתיכון באוטר ואלי.
בשנת 2008 סיים לייסי את בית הספר לאמנויות באוניברסיטת צפון קרוליינה (UNCSA) בוינסטון סיילם.
לאחר סיום לימודיו עבד בעבודות שונות במדינת ניו יורק.
הוא עבד כפקיד קבלה בחדר כושר וכמלצר, בזמן שהלך לאודישנים במהלך היום, עד שלוהק לתפקיד קייסי בסרט "טוב יותר איתך".
לייסי שיחק בתיכון והופיע על במות מקצועיות בהפקת התיאטרון של "חלום ליל קיץ" בתפקיד דמטריוס (בהפקה של הרטפורד סטייג'), וב"מהומה רבה על לא דבר" בתפקיד קונרד (בהפקת אנסמבל תיאטרון אוברון).
לייסי מילא תפקידים קצרים בכמה פרקים של "Guiding Light" לפני ביטולה.
בשנת 2010 היה לו תפקיד ראשי בסרט "C'est moi".
משנת 2010 עד 2011 כיכב לייסי בתפקיד קייסי בסיטקום של רשת ABC, "טוב יותר איתך".
הוא כיכב בעונה התשיעית והאחרונה של "המשרד".
תפקידו הבא היה בקומדיית הספורט העצמאית "כדור חוץ", שם שיחק בתפקיד הראשי.
בשנת 2014 שיחק בסרט הדרמה הקומי "ילדה נצחית" לצד ג'ני סלייט.
הוא הופיע גם בסדרת הקומדיה "בנות" בתור פראן, מושא האהבה של הגיבורה בכיכובה לינה דנהאם.
לייסי כיכב לצד רוני מארה בסרט הקולנוע "קרול" בשנת 2015, בתפקיד ריצ'רד, בן הזוג של הדמות בכיכובה.
בשנת 2016 הופיע לייסי בסרט המלחמה הבריטי "שעתה היפה" על מלחמת העולם השנייה, בבימויה של לונה שרפיג, שהוקרנה לראשונה בפסטיבל הסרטים הבינלאומי בטורונטו, ובסרט "מיס סלואן", מותחן פוליטי שביים ג'ון מאדן, אשר הוקרן בבכורה עולמית בפסטיבל AFI.
בשנת 2017 השתתף לייסי בסדרה "מת על הבמה".
בשנת 2019 הוא הופיע כמושא האהבה של מישל ויליאמס במיני סדרה "פוסי/ורדון" ברשת FX Networks.
באותה שנה השתתף בסרט הקומדיה "מסע של אמא" מבית נטפליקס.
בשנת 2021 כיכב בסדרת הטלוויזיה הקומית-סאטירית מבית HBO; "הלוטוס הלבן" בתור שיין, בעלה של רייצ'ל (אלכסנדרה דדריו).
באותה שנה שיחק בסרט הדרמה הביוגרפי "הזוג ריקרדו" שביים אהרן סורקין ובכיכובם של ניקול קידמן וחאווייר ברדם.
לייסי גילם בסרט את התסריטאי בוב קרול ג'וניור, אשר ידוע בשל עבודתו בסיטקום משנות החמישים "לוסי אהובתי".
לייסי נישא לחברתו לורן דלאו ב-22 באוגוסט 2015 בדורסט, ורמונט; לזוג יש שני בנים.
לייסי תמך בסנאטור ברני סנדרס במרוץ לנשיאות ארצות הברית בבחירות לנשיאות 2016.
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה (אנ') (2022)2022A Friend of the Familyרוברט ברטהולדתפקיד ראשי; 9 פרקים2024תפוחים לעולם לא נופלים (אנ')טרוי דיליינימיני-סדרה2025הכל באשמתהפיטר אירווין
ג'ייקוב דניאל "ג'ייק" אוקינקלוס הוא פוליטיקאי, איש צבא, ואיש עסקים אמריקאי-יהודי, המכהן כחבר בית הנבחרים של ארצות הברית מטעם מחוז הקונגרס ה-4 של מדינת מסצ'וסטס.
אוקינקלוס נולד בבוסטון, מסצ'וסטס שבארצות הברית, וגדל בעיר ניוטון בחיק אמו ושני אחיו.
הוא התחנך בבית ספר התיכון ניוטון נורת'.
הוא בנם של האימונולוגים, לורי גלימשר ויו אוקינקלוס , סגנו הראשי של הרופא ד"ר אנתוני פאוצ'י במכון הלאומי (האמריקני) לאלרגיה ומחלות מידבקות; אביו-החורג גרגורי פצקו הוא ביוכימאי ויזם שהיה מומחה עולמי בתחום מחלת אלצהיימר.
אביו הביולוגי הוא ממוצא סקוטי מרקע נוצרי.
אוקינקלוס הוא יהודי וזאת לאחר שגדל על ברכי אמונתה של אמו היהודייה-אשכנזית.
סבא רבא מצד אביו, הארווי בונדי, היה אחד האדריכלים של תוכנית מרשל; וסבו מצד אמו, מלווין ג'יי גלימר, היה חלוץ בזמנו בפיתוח תותבות ועבד באקדמיה הלאומית למדעים.
לאחר סיום לימודיו באוניברסיטת הרווארד שבעיר הולדתו, הצטרף אוקינקלוס לחיל הנחתים של ארצות הברית.
במהלך שירותו הצבאי, פיקד על חי"ר במחוז הלמנד שבאפגניסטן כבר בשנת 2012, כשנתיים לאחר מכן פיקד על יחידת סיור בפנמה, ובנוסף לכך אוקינקלוס הוביל סיורים קרביים בכפרים שהתמודדו עם הפרעות והכיבושים שביצע ארגון הטרור האפגני-איסלאמיסטי, הטליבאן.
אוקינקלוס השלים את המסלול והאימון המתקדם בבסיס חיל הנחתים קוונטיקו, וכן צלח את לימודיו בבית הספר הישרדות, התחמקות, התנגדות ובריחה (ה-SERE) האמריקני.
לאחר שחזר הביתה מהצבא, רץ אוקינקלוס למועצת העיר ניוטון, הוא נבחר ב-2015 והביס בבחירות חבר מועצה מכהן.
הוא נבחר מחדש למועצת העיר ניוטון ב-2017 ובפעם השלישית גם ב-2019.
ב־2 באוקטובר 2019 הודיע אוקינקלוס על כוונתו לרוץ בבחירות שנערכו ב-2020 ועל כוונתו להיבחר להיות חבר בית הנבחרים מטעם מחוז הקונגרס הרביעי של מסצ'וסטס ולרשת את ג'וזף קנדי השלישי, חבר בית הנבחרים שניסה לקבל מושב בסנאט והפסיד במירוץ לסנאטור הדמוקרטי המכהן, אד מרקי.
בפריימריז שנערכו בספטמבר 2020 קיבל כ-22.4% מהקולות, סוכנות הידיעות איי-פי פרסמה שקרוב למיליון מהקולות נשלחו באמצעות הדואר וזאת לאור התפרצות נגיף הקורונה בארצות הברית.
בבחירות הכלליות שנערכו בנובמבר 2020 ניצח אוקינקלוס את יריביתו מהמפלגה הרפובליקנית ג'ולי הול, והוא נכנס לתפקידו ב-3 בינואר 2021.
ג'ייקוב אנדרו ג'וזף לה-טרנר הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השני של מדינת קנזס בין השנים 2021-2025. בתחום מחוז הקונגרס השני מצוי כל החלק המזרחי של קנזס, לרבות בירת המדינה טופיקה, זולת האזור המטרופולני של קנזס סיטי.
לה-טרנר נולד וגדל בגלנה שבדרום-מזרח קנזס.
הוא השלים את לימודיו התיכוניים בתיכון העירוני בגלנה ולאחר מכן נרשם לאוניברסיטת המדינה בפיטסבורג, שם קיבל תואר ראשון במדע המדינה.
בימיו כסטודנט עבד לה-טרנר במשרדה המחוזי של חברת הקונגרס לין ג'נקינס, שכיהנה גם היא כגזברית המדינה של קנזס.
לאחר שבבחירות 2008 הפסיד לסנאטור בוב מרשל בבחירות מקדימות שנערכו במפלגה הרפובליקנית לייצוג מחוז הבחירה ה-13 בסנאט של קנזס, בשנת 2012 גבר עליו בהתמודדות חוזרת.
בגיל 24 נהפך לחבר הצעיר ביותר בסנאט המדינתי.
כסנאטור, ניסח לה-טרנר חקיקה ששמה לה למטרה להגביל את מספר תקופות הכהונה לחברי בית המחוקקים במדינה, ובפברואר 2015 היה לה-טרנר נותן החסות הראשי לחקיקה שאפשרה לתושבי קנזס המבוגרים לשאת נשק באורח סמוי.
באפריל 2017 מונה לה-טרנר לגזבר המדינה של קנזס בידי סם בראונבק, מושל המדינה.
הוא החליף בתפקיד את רון אסטס, שנבחר אל בית הנבחרים של ארצות הברית במקומו של מייק פומפאו שמונה לראש ה-CIA.
מינויו בגיל 29 הפך את לה-טרנר לפקיד הממשל הצעיר ביותר בתולדות המדינה.
כאשר נבחר כהלכה לתפקיד בשנת 2018, היה לאדם הצעיר ביותר שנבחר למשרה ציבורית ברמה המדינתית בקנזס.